اسلامک سوسائٹی آف سینٹرل نیویارک

اسلامک سوسائٹی آف سینٹرل نیویارک ریاستہائے متحدہ امریکا کی ریاست نیویارک کے شہر سیراکیوز میں واقع ایک اہم اسلامی مرکز اور مسجد ہے۔ یہ ادارہ وسطی نیویارک میں مقیم مسلمان کمیونٹی کی مذہبی، تعلیمی اور سماجی ضروریات کو پورا کرنے کے لیے قائم کیا گیا ہے۔ تاریخ اس سوسائٹی کا قیام 1970ء کی دہائی میں عمل میں آیا تھا جب سیراکیوز(Syracuse) یونیورسٹی کے مسلم طلبہ اور مقامی خاندانوں نے مل کر ایک باقاعدہ اسلامی مرکز کی ضرورت محسوس کی۔یہ سوسائٹی مسلم قبرستان کے انتظام کے ساتھ ساتھ مدرستہ الاحسان بھی چلاتی ہے۔ ابتدا میں یہ کمیونٹی مختلف کرائے کے مکانات میں عبادات انجام دیتی رہی۔1981ء میں موجودہ عمارت کی جگہ حاصل کی گئی اور مسجد کی تعمیر کا مرحلہ شروع ہوا۔ 1990ء کی دہائی کے آغاز تک یہ مرکز ایک مکمل مسجد اور کمیونٹی ہال کی شکل اختیار کر چکا تھا۔ خدمات اور سرگرمیاں اسلامک سوسائٹی آف سینٹرل نیویارک محض ایک مسجد نہیں بلکہ ایک متحرک کمیونٹی سینٹر ہے جہاں مختلف خدمات فراہم کی جاتی ہیں۔ پانچ وقت کی باجماعت نماز، نمازجمعہ اور عیدین کے بڑے اجتماعات کا انعقاد کیا جاتا ہے۔ رمضان المبارک کے دوران یہاں روزانہ افطار اور نماز تراویح کا خصوصی انتظام ہوتا ہے۔ بچوں کے لیے اتوار اسکول چلایا جاتا ہے جہاں قرآن پاک، عربی زبان اور اسلامی تاریخ کی تعلیم دی جاتی ہے۔ بالغوں کے لیے بھی دینی دروس اور ورکشاپس منعقد کی جاتی ہیں۔ یہ مرکز مقامی غریب اور ضرورت مند افراد کے لیے خوراک کی تقسیم اور دیگر فلاحی کاموں میں بڑھ چڑھ کر حصہ لیتا ہے۔ اسلامک سوسائٹی آف سنٹرل نیو یارک کے اماموں نے سینٹرل نیویارک کی بین المذاہب کونسل میں اور سائراکیوز یونیورسٹی میں بطورمذہبی استاد خدمات انجام دیں۔ مساجد کے اراکین کی جانب سے سماجی خدمات کی سرگرمیوں کے تحت سائراکیز، نیویارک میں نارتھ سائڈ لرننگ سینٹر میں پناہ گزینوں کو انگریزی کی تدریس شروع کی۔ بین المذاہب ہم آہنگی یہ سوسائٹی وسطی نیویارک میں بین المذاہب مکالمے کے حوالے سے بہت فعال ہے۔ یہاں اکثر اوپن ہاؤس کا انعقاد کیا جاتا ہے جس میں غیر مسلموں کو اسلام کے بارے میں جاننے اور مسجد کا دورہ کرنے کی دعوت دی جاتی ہے۔ مقامی گرجا گھروں اور یہودی عبادت گاہوں کے ساتھ مل کر یہ سوسائٹی سماجی انصاف اور امن کے فروغ کے لیے کام کرتی ہے۔ تنظیمی ڈھانچہ سوسائٹی کا انتظام ایک منتخب مجلس عاملہ سنبھالتی ہے جو کمیونٹی کے اراکین کے ووٹوں سے منتخب ہوتی ہے۔ مسجد کے معاملات کو چلانے کے لیے ایک مستقل امام مقرر ہوتا ہے جو مذہبی رہنمائی اور مشاورت فراہم کرتا ہے۔ حوالہ جات